Становище на Европейския комитет на регионите — Пътища към успеха в училище

(2022/C 498/10)

Докладчик: Inga BĒRZIŅA (LV/Renew Europe), член на местна асамблея: Градски съвет на Кулдига Отправeн документ: Предложение за препоръка на Съвета относно „Пътища към успеха в училище“ COM(2022) 316

I. ПРЕПОРЪКИ ЗА ИЗМЕНЕНИЯ

Предложение за ПРЕПОРЪКА НА СЪВЕТА относно „Пътища към успеха в училище“

COM(2022) 316

Изменение 1

Съображение 2

Текст, предложен от Европейската комисия Изменение на КР (2) На 30 септември 2020 г. Европейската комисия прие Съобщение относно постигането на европейското пространство за образование до 2025 г., в което приобщаването се разглежда като едно от шестте измерения (1). На 18 февруари 2021 г. Съветът прие Резолюция на Съвета относно стратегическа рамка за европейско сътрудничество в областта на образованието и обучението с оглед на европейското пространство за образование и отвъд него (2021—2030 г.) (2). (2) На 30 септември 2020 г. Европейската комисия прие Съобщение относно постигането на европейското пространство за образование до 2025 г., в което приобщаването се разглежда като едно от шестте измерения (1). На 18 февруари 2021 г. Съветът прие Резолюция на Съвета относно стратегическа рамка за европейско сътрудничество в областта на образованието и обучението с оглед на европейското пространство за образование и отвъд него (2021—2030 г.) (2). На 19 март 2021 г. Европейският комитет на регионите прие становище относно „Постигане на европейското пространство за образование до 2025 година“ (3).

Изложение на мотивите

Предлага се да се добави позоваване на становището на КР относно съобщението на Европейската комисия за постигането на европейското пространство за образование до 2025 г.

Изменение 2

Съображение 5

(Ново съображение)

Текст, предложен от Европейската комисия Изменение на КР В окончателния доклад на Конференцията за бъдещето на Европа също така се призовава ЕС да гарантира, че всички граждани на ЕС могат да се възползват от цифровизацията, като се гарантира, че получават необходимите цифрови умения и възможности (1) . Европейската комисия възнамерява да представи предложения за препоръка относно по-добри цифрови умения в образованието и обучението и за европейски сертификат за цифрови умения (2).

Изложение на мотивите

Би трябвало да се подчертае колко е важно да се използват предимствата на цифровизацията, като се гарантира, че всички граждани получават необходимите цифрови умения и възможности.

Изменение 3

Съображение 25

Текст, предложен от Европейската комисия Изменение на КР (25) Образованието и обучението в целия ЕС трябва да подхождат систематично към целта за намаляване на слабия успех и на преждевременното напускане на системата на образованието и обучението, както и за насърчаване на успеха в училище. На системно равнище за координирана подкрепа на децата, младежите и техните семейства са необходими последователност на мерките на политиката, координация с други съответни области на политиката (като здравеопазване, социални услуги, заетост, жилищно настаняване, правосъдие, миграция и интеграция) и ефективно сътрудничество между различни участници на всички равнища ( национално, регионално, местно, училищно ). Успоредно с това на училищно равнище следва да се насърчават общоучилищни подходи, включващи всички области на дейност (преподаване и учене; планиране и управление и т.н.) и ангажиране на всички ключови участници: учещи, директори на училища, педагогически и непедагогически персонал, родители и семейства, както и местни и по-широки общности (1). (25) Образованието и обучението в целия ЕС трябва да подхождат систематично към целта за намаляване на слабия успех и на преждевременното напускане на системата на образованието и обучението, както и за насърчаване на успеха в училище. На системно равнище за координирана подкрепа на децата, младежите и техните семейства са необходими последователност на мерките на политиката, координация с други съответни области на политиката (като здравеопазване, социални услуги, заетост, жилищно настаняване, правосъдие, миграция и интеграция) и ефективно сътрудничество между различни участници на всички равнища ( на европейско, национално, регионално и местно, както и на равнището на училищата ) в съответствие с принципите на многостепенното управление . Успоредно с това на училищно равнище следва да се насърчават общоучилищни подходи, включващи всички области на дейност (преподаване и учене; планиране и управление и т.н.) и ангажиране на всички ключови участници: учещи, директори на училища, педагогически и непедагогически персонал, родители и семейства, както и местни и по-широки общности (1).

Изложение на мотивите

Образованието и обучението ще бъдат подобрени, ако се прилагат принципите и механизмите на многостепенното управление, описани в резолюцията на КР относно Хартата за многостепенното управление в Европа (1).

Изменение 4

Параграф 1

Текст, предложен от Европейската комисия Изменение на КР 1. Да разработят или да укрепят допълнително до 2025 г. интегрирана и всеобхватна стратегия за постигане на успех в училище на подходящото равнище, в съответствие със структурата на своята система на образование и обучение, с цел да се отделят резултатите в сферата на образованието от социално-икономическия статус, да се насърчи приобщаването към образованието (включително чрез преодоляване на сегрегацията в образованието) и още повече да се намалят преждевременното напускане на системата на образованието и обучението, както и слабите резултати при овладяването на основни умения, както е предложено в рамката на политиката, изложена в приложението. Специално внимание следва да се обърне на благополучието в училище като ключов компонент на успеха в училище. Тази стратегия следва да включва мерки за предотвратяване, интервенция и компенсиране (включително мерки, предлагани като част от гаранцията за младежта), да се основава на факти и да съчетава универсални мерки с целеви и/или индивидуални грижи за учещите, които се нуждаят от допълнително внимание и подкрепа в приобщаваща среда (като например учещи, които са в неравностойно социално-икономическо положение, мигранти, включително бежанци, или роми, учещи с видими и невидими увреждания, учещи със специални образователни потребности или проблеми с психичното здраве). Подобна стратегия следва да се основава на структурирано сътрудничество между участници, представляващи различни области на политиката, равнища на управление и нива на образование, да се ползва от адекватно финансиране и да бъде придружена от ясен план за изпълнение и оценка. 1. Да разработят или да укрепят допълнително до 2025 г. интегрирана и всеобхватна стратегия за постигане на успех в училище на подходящото равнище, в съответствие със структурата на своята система на образование и обучение , както и при зачитане на съответните децентрализирани системи , с цел да се отделят резултатите в сферата на образованието от социално-икономическия статус, да се насърчи приобщаването към образованието (включително чрез преодоляване на сегрегацията в образованието) и още повече да се намалят преждевременното напускане на системата на образованието и обучението, както и слабите резултати при овладяването на основни умения, както е предложено в рамката на политиката, изложена в приложението. Специално внимание следва да се обърне на благополучието и на екологичните и здравословните условия в училище и заобикалящата го среда като ключов компонент на успеха в училище. Тази стратегия следва да включва мерки за планиране, предотвратяване, интервенция и компенсиране (включително мерки, предлагани като част от гаранцията за младежта), да се основава на факти и да съчетава универсални мерки с целеви и/или индивидуални грижи за учещите, които се нуждаят от допълнително внимание и подкрепа в приобщаваща среда (като например учещи, които са в неравностойно социално-икономическо положение, мигранти, включително бежанци, или роми, учещи с видими и невидими увреждания, учещи със специални образователни потребности или проблеми с психичното здраве). Подобна стратегия следва да се основава на структурирано сътрудничество между участници, представляващи различни области на политиката, равнища на управление и нива на образование, да се ползва от адекватно финансиране и да бъде придружена от ясен план за изпълнение, оценка и мониторинг .

Изложение на мотивите

Местните и регионалните власти играят съществена роля за реализирането на визията за европейското пространство за образование, тъй като те поддържат преки и широкообхватни връзки с общностите, в които трябва да се прилагат формулираните на европейско равнище образователни политики и върху които тези политики оказват пряко въздействие (2).

Изменение 5

Параграф 3

Текст, предложен от Европейската комисия Изменение на КР 3. В контекста на интегрирана и всеобхватна стратегия да съчетаят мерки за предотвратяване, интервенция и компенсиране, като посочените в изложената в приложението рамка на политиката, за да окажат подкрепа на: 3 В контекста на интегрирана , приобщаваща и всеобхватна стратегия да съчетаят мерки за предотвратяване, интервенция и компенсиране, като посочените в изложената в приложението рамка на политиката, за да окажат подкрепа на:

Изложение на мотивите

Предложеното изменение не се нуждае от обяснение.

Изменение 6

Параграф 3.3

Текст, предложен от Европейската комисия Изменение на КР 3.3. училищата в разработването на „общоучилищен подход“ към успеха в училище, при който всички членове на училищната общност (директори на училища, учители, обучители и друг педагогически персонал, учещи, родители, семейства и местната общност), както и външни заинтересовани страни, участват активно и в сътрудничество за насърчаване на успеха в образованието за всички учещи; 3.3. училищата в разработването на „общоучилищен подход“ към успеха в училище, при който всички членове на училищната общност (директори на училища, учители, обучители и друг педагогически персонал, учещи, родители, семейства и местната общност , включително местните и регионалните власти ), както и външни заинтересовани страни, участват активно и в сътрудничество за насърчаване на успеха в образованието за всички учещи;

Изложение на мотивите

Местните и регионалните власти отговарят за училищата и насърчават разработването на „общоучилищните подходи“, включително чрез прилагане на подхода на четворната спирала — модел на сътрудничество, който поставя силен акцент върху хората и техните нужди, наред със заинтересованите страни от публичния и частния сектор и академичните среди.

Изменение 7

Параграф 4

Текст, предложен от Европейската комисия Изменение на КР 4. Да оптимизират използването на национални ресурси и ресурси на ЕС за инвестиции в инфраструктура, обучение, инструменти и ресурси за повишаване на приобщаването, равенството и благополучието в образованието, включително фондовете и експертния опит на ЕС за реформи и инвестиции в инфраструктура, инструменти, педагогика и създаване на здравословна учебна среда, по-конкретно „Еразъм+“, Механизма за възстановяване и устойчивост, Европейския социален фонд+, Европейския фонд за регионално развитие, програмата „Цифрова Европа“, „Хоризонт Европа“, Инструмента за техническа подкрепа, фонда „Убежище, миграция и интеграция“ и др., и да гарантират, че използването на средствата е в съответствие с цялостната стратегия. 4. Да оптимизират използването на местни, регионални, национални ресурси и ресурси на ЕС за инвестиции в инфраструктура, обучение, инструменти и ресурси за повишаване на приобщаването, равенството и благополучието в образованието, включително фондовете и експертния опит на ЕС за реформи и инвестиции в инфраструктура, инструменти, педагогика и създаване на здравословна учебна среда, по-конкретно „Еразъм+“, Механизма за възстановяване и устойчивост, Европейския социален фонд+, Европейския фонд за регионално развитие, програмата „Цифрова Европа“, „Хоризонт Европа“, Инструмента за техническа подкрепа, фонда „Убежище, миграция и интеграция“ и др., и да гарантират, че използването на средствата е в съответствие с цялостната стратегия.

Изложение на мотивите

Предлага се да се включи и местното и регионалното равнище.

II. ПОЛИТИЧЕСКИ ПРЕПОРЪКИ

ЕВРОПЕЙСКИЯТ КОМИТЕТ НА РЕГИОНИТЕ (КР)

Специфичната роля на местните и регионалните власти

1. счита, че системите за образование и обучение, които са висококачествени, приобщаващи и еднакво достъпни за всички, независимо от личните характеристики на учащите, семейното, културното и социално-икономическото положение, създават не само пътища за успех в училище, но и нашия общ път към социално сближаване и по-устойчива икономика в Европейския съюз;

2. високо оценява „общоучилищния подход“, насърчаван от Европейската комисия и включващ местните и регионалните власти, който е важна предпоставка за реформиране на политиката в областта на образованието и обучението и за постигане на такива ключови цели на европейското сътрудничество в областта на образованието и обучението като намаляване на дела на учениците със слаби резултати в усвояването на основни умения и предотвратяване на преждевременното напускане на системата на образованието и обучението;

3. посочва, че мерките срещу преждевременното напускане на системата на образованието и обучението ( 3 ) често се прилагат на местно и регионално равнище, което дава възможност за решаване на контекстуални въпроси;

4. счита, че е важно да се насърчава благосъстоянието на учениците и училищния персонал на мястото на преподаване чрез намаляване на разликите в образованието между отдалечените, селските и градските райони, както и на различията между образователните институции. Тази цел може да бъде постигната единствено чрез подходящо финансиране за насърчаване на социалното и териториалното сближаване и възможността за решения, основани на данни; във всеки случай подобряването на качеството на децентрализираната образователна система е възможно единствено в рамките на широк подход, а не само от бюджетна гледна точка;

5. подчертава колко важно е да се събират и анализират данни на местно, регионално и национално равнище. Анализът на тези данни би могъл да разкрие общи тенденции, свързани с преждевременното напускане на училище, и да доведе до предлагане на решения, които да се справят с предизвикателствата, въз основа на ориентиран към местните условия подход. Така например, в Латвия е разработен национален, интерактивен инструмент за събиране на информация за учениците от момента, в който учителят установи риск от преждевременно напускане на училище. По този начин на местно и регионално равнище може да се създаде широка статистическа основа за причините и тенденциите, свързани с преждевременното напускане на училище;

6. призовава за по-широко използване на най-добрите местни и регионални практики за изграждане на ефективна екосистема за цифрово образование и за насърчаване на устойчива цифрова трансформация. Това би било от полза за висококачественото и приобщаващо образование за всички и същевременно ще подобри цифровото сближаване с цел намаляване на териториалните различия. Така например в адаптирането си към условията, създадени от COVID-19, френският регион Ил дьо Франс е разработил платформата за безплатно езиково обучение QIOZ ;

Въздействие на кризите върху образователните системи

7. отбелязва, че броят на младите хора, които преждевременно напускат училище, непрекъснато намалява през последното десетилетие. Съществуват обаче опасения, че тази положителна тенденция ще бъде обърната от пандемията ( 4 ) . Това се доказва от констатациите относно напредъка, постигнат през учебната 2021—2022 г., и връзката му с ограниченията, свързани с COVID-19. Например в белгийските региони Валония и Брюксел броят на преждевременно напусналите училище се е увеличил с 28 %, особено в класовете от 7-и до 12-и;

8. призовава да се отчита въздействието на COVID-19 върху психичното и физическото здраве, както и върху цялостното благосъстояние на учениците. Освен това следва да се обърне внимание на факта, че в резултат на тази криза е била нарушена мотивацията за учене на групи ученици, които преди това не са били изложени на риск от преждевременно напускане на училище, и същевременно са засегнати непропорционално учениците в уязвимо и неравностойно положение, поради това призовава за иновативни мотивиращи дейности за децата, които учат успешно;

9. призовава за социално приобщаващо и психологически адаптирано образование за всички украински деца в училищна възраст, които заради войната в Украйна пребивават в държави — членки на ЕС; призовава също така за адаптирани и добре разработени програми за езиково обучение (като предлаганите във фламандския регион в Белгия ( 5 ) ) за ученици, които не говорят езика на съответната държава — членка на ЕС, с цел насърчаване на тяхната интеграция и подобряване на техните резултати;

Заключения

10. изразява съгласие със заключението от независимата оценка ( 6 ) на изпълнението на препоръката на Съвета от 28 юни 2011 г. относно политики за намаляване на преждевременното напускане на училище ( 7 ) , че сътрудничеството между различните равнища на управление (европейско, национално, регионално, местно) е все още ограничено и разпокъсано. Това е една от областите, в които са необходими допълнителни усилия за решаване на проблема с преждевременното напускане на училище, по-специално чрез сътрудничество в рамките на иновационната екосистема;

11. отбелязва, че местните и регионалните власти играят ключова роля за създаването и модернизирането на образователните институции, насърчаването на равните възможности за всички и изграждането на безопасна, приобщаваща и ефективна учебна среда, като се обръща специално внимание на нарастващия тормоз/кибертормоз; като се има предвид въздействието върху националните и местните бюджети от руската война срещу Украйна, енергийната криза и увеличаването на инфлацията, подчертава значението на дългосрочната подкрепа от структурните фондове на ЕС за общински проекти за модернизиране на учебната среда и гарантиране на качествена поддръжка на съществуващата образователна инфраструктура;

12. призовава на бъдещите предизвикателства да се реагира чрез „общоучилищен подход“. Сред основните въпроси са приемствеността между поколенията на преподавателския състав и създаването на широкообхватна програма за мотивация на учителите и училищния персонал, като вече са налице примери в отделните местни и регионални власти, като например стипендии за подготвящи се за учители студенти в последна година, особено за бъдещи учители в областта на НТИМ или специалисти в сектора на грижите (психолози, социални възпитатели и др.). Същевременно следва да продължат да бъдат насърчавани програмите за продължаващо обучение и повишаване на квалификацията на учителите и, когато е целесъобразно, преквалификацията.

Брюксел, 12 октомври 2022 г. Председател на Европейския комитет на регионите Vasco ALVES CORDEIRO

(1) COM(2020) 625 final.

(2) ОВ C 66, 26.2.2021 г., стр. 1.

(1) COM(2020) 625 final.

(2) ОВ C 66, 26.2.2021 г., стр. 1.

(3) ОВ C 175, 7.6.2021 г., стр. 6.

(1) Конференция за бъдещето на Европа — Доклад за крайните резултати, май 2022 г., 32-ро предложение (стр. 74).

(2) COM (2022) 404 final.

(1) Вж. определението в придружаващия работен документ на службите на Комисията.

(1) Вж. определението в придружаващия работен документ на службите на Комисията.

(1) ОВ C 174, 7.6.2014 г, стр. 1.

(2) Становище на Европейския комитет на регионите — Постигане на европейското пространство за образование до 2025 година (ОВ C 175, 7.5.2021 г., стр. 6).

(3) С показателя на ЕС за „преждевременно напускане на системата на образованието и обучението“ (ELET) се измерва делът на 18—24-годишните със завършен най-много прогимназиален етап на основното образование, които вече не са част от формално или неформално образование или обучение.

(4) Европейска комисия, Генерална дирекция „Образование, младеж, спорт и култура“, Education and training monitor 2021: executive summary (Наблюдение на образованието и обучението за 2021 г.: резюме), Служба за публикации на Европейския съюз, 2021 г., https://data.europa.eu/doi/10.2766/480191.

(5) Подготвителни учебни курсове за чуждестранни деца (OKAN).

(6) Европейска комисия, Генерална дирекция „Образование, младеж, спорт и култура“ (2019 г.), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving: final report (Оценка на изпълнението на Препоръката на Съвета от 2011 г. относно политиките за намаляване на преждевременното напускане на училище: окончателен доклад), Служба за публикации на Европейския съюз.

(7) ОВ C 191, 1.7.2011 г., стр. 1.